# Andrioniškio Šv. apaštalų Petro ir Povilo bažnyčia

### Straipsnis iš Vikipedijos, laisvosios enciklopedijos.

Andrioniškio bažnyčia

Andrioniškio Šv. apaštalų Petro ir Povilo bažnyčia, – Panevėžio vyskupija, Anykščių dekanatas.

Stovi Anykščių rajone, Andrioniškio miestelyje, prie Kupiškio – Anykščių kelio, Šventosios ir Griežos santakos. Mūrinė. Pastatyta 1935 m. Liaudies architektūros formų.

## [taisyti] Istorija

Pirmąją medinę bažnyčią 1726 m. pastatė Čartoriskiai. Jai pasenus, 1789 – 1790 m. pastatyta nauja medinė bažnyčia. Andrioniškyje apsigyveno kunigas. Jam 1796 m. leista teikti sakramentus. Bažnyčia buvo Anykščių parapijos filija.

1911 m. parengtas mūrinio grūdų sandėlio pritaikymo bažnyčiai projektas. Pagal inžinieriaus Prano Markūno (1873 – 1964) projektą ir jo lėšomis 1933 – 1935 m. pastatyta dabartinė bažnyčia. Kunigo Mato Šermukšnio rūpesčiu 1936 m. įkurta parapija. Bažnyčią 1940 m. konsekravo vyskupas Kazimieras Paltarokas. Pastatyta nauja klebonija. Po Antrojo pasaulinio karo bažnyčia suremontuota ir išdažyta. XXI-o amžiaus pradžioje prof. A.Dovydėno iniciatyva 6 bažnyčios languose įrengti vitražai. Vitražus kūrė Vokietijos, Latvijos, D.Britanijos ir Lietuvos menininkai.

## [taisyti] Architektūra

Bažnyčia akmenų ir plytų mūro, liaudies architektūros formų, kryžminio plano (29x13,5 m), su bokšteliu. Vienanavė, yra 2 zakristijos, presbiterija su 8 vitražiniais langais. Įrengti 3 altoriai. Šventoriaus tvora akmenų mūro.

Rodomas puslapis "http://lt.wikipedia.org../../../a/n/d/Andrioni%C5%A1kio_%C5%A0v._apa%C5%A1tal%C5%B3_Petro_ir_Povilo_ba%C5%BEny%C4%8Dia_75d6.html"

Kategorijos: Anykščių rajonas | Lietuvos bažnyčios

##### Views

- Straipsnis
- Aptarimas
- Dabartinė versija

##### Paieška